CELEX: 62014TN0618
Language: mt
Date: 2014-08-18 00:00:00
Title: Kawża T-618/14: Rikors ippreżentat fit- 18 ta’ Awwissu 2014 – Grupo Bimbo vs UASI (Forma ta’ taco Messikan)

6.10.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 351/25
            
         Rikors ippreżentat fit-18 ta’ Awwissu 2014 – Grupo Bimbo vs UASI (Forma ta’ taco Messikan)
   (Kawża T-618/14)
   2014/C 351/32
   Lingwa tal-kawża: l-Ispanjol
   
      Partijiet
   
   
      Rikorrenti: Grupo Bimbo, SAB de CV (Messiku, il-Messiku) (rappreżentanti: N. Fernández Fernández-Pacheco, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Talbiet tar-rikorrenti
   
   
               —
            
            
               tannulla d-deċiżjoni mogħtija mit-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tat-3 ta’ Ġunju 2014, fil-Każ R 2449/2013-2, sa fejn din ma hijiex konformi mad-dritt u sa fejn din ma tosservax id-dispożizzjonijiet legali fis-seħħ dwar it-trade mark Komunitarja; sussegwentement tagħti deċiżjoni konformi mat-talbiet inklużi f’dan ir-rikors minħabba n-natura distintiva intrinsika suffiċjenti tat-trade mark tridimensjonali li għaliha saret applikazzjoni, tilqa’ dan ir-rikors u tordna l-inklużjoni fir-reġistru tal-applikazzjoni għal trade mark Komunitarja tridimensjonali Nru 1 1 7 48  051, fil-klassi 30 tal-Klassifikazzjoni internazzjonali sa fejn din hija konformi mad-dritt u kif meħtieġ fid-dritt;
            
         
               —
            
            
               ladarba dan ir-rikors ikun milqugħ u t-trade mark iċċitata iktar ’il fuq tkun inkluża, tikkundanna lill-UASI jħallas l-ispejjeż u jħallas lura tal-ispejjez tar-rikors.
            
         
      Motivi u argumenti prinċipali
   
   
      Trade mark Komunitarja kkonċernata: it-trade mark tridimensjonali bil-forma ta’ taco Messikan għal prodotti fil-klassi 30 – Applikazzjoni għal trade mark Komunitarja Nru 1 1 7 48  051
   
      Deċiżjoni tal-eżaminatur: applikazzjoni miċħuda
   
      Deċiżjoni tal-Bord tal-Appell: appell miċħud
   
      Motivi invokati: Ksur tal-Artikolu 7(1)(b) tar-Regolament Nru 207/2009